open-index/open-wikipedia-markdown huggingface dataset:
Nykyaika (lehti 1921–1937)

**Nykyaika** oli Massachusettsin Fitchburgissa vuosina 1921–1937 ilmestynyt amerikansuomalainen sosiaalidemokraattinen aikakauslehti.

*[[Raivaaja (amerikansuomalainen lehti)|Raivaajan]]* kustannusyhtiön julkaisema *Nykyaika* perustettiin amerikansuomalaisten sosialistien hajaannuksen yhteydessä lakanneen *[[Säkeniä]]*-lehden tilalle. Kahdesti ja myöhemmin kerran kuukaudessa ilmestyneen lehden levikki oli 5&nbsp;000 kappaletta vuonna 1923 ja 3&nbsp;000 vuonna 1927. Sen ensimmäisenä toimittajana työskenteli Moses Hahl. Muita toimittajia olivat William N. Reivo ja
Oskari Tokoi.

## Lähteet

## Aiheesta muualla
* ''Nykyaika'' digitoituna kansalliskirjastossa
Incendies

**Incendies** (televisioesityksessä ) on vuonna 2010 ensi-iltansa saanut kanadalainen jännitysdraama, jonka on ohjannut Denis Villeneuve. Se pohjautuu Wajdi Mouawadin näytelmään.

## Tarina
Äitinsä kuoltua kaksossisar ja -veli saavat kutsun montrealilaiseen asianajotoimistoon kuulemaan äidin testamenttia. Äiti haluaa, että tyttären Jeannen (Melissa Desormeaux-Poulin) pitäisi toimittaa sinetöity kirje heidän isälleen, jonka he luulivat kuolleen, ja pojan Simonin (Maxim Gaudette) pitäisi toimittaa kirje heidän veljelleen, josta he eivät olleet tienneet. Heidän äitinsä Nawal (Lubna Azabal) oli paennut Lähi-idästä Libanonista sisällissotaa Kanadaan parikymmentä vuotta aiemmin. Jeanne lähtee äitinsä viimeisen toiveen vuoksi Kanadasta Lähi-itään hoitamaan asiaa, ja karmeat salaisuudet alkavat paljastua. Pian myös veli Simon matkustaa vastahakoisesti sisarensa avuksi. Suuri osa elokuvasta on menneisyyteen sijoittuvia, äiti Nawalin aikoinaan  kokemia tapahtumia.

## Palkintoja
*Incendies* sai ensi-iltansa Telluriden elokuvajuhlilla syyskuussa 2010 ja Kanadassa kahta viikkoa myöhemmin 17. syyskuuta 2010. Elokuva oli ehdolla parhaan vieraskielisen elokuvan Oscar-palkintoon vuonna 2011. Se voitti kahdeksan Kanadan elokuva-alan Genie-palkintoa muun muassa parhaasta elokuvasta, ohjauksesta ja naispääosasta.Se palkittiin myös monilla festivaaleilla eri puolilla maailmaa ja sai levityksen noin 30 maahan.

## Näyttelijät

## Lähteet

## Aiheesta muualla
* 
*
Arne Halonen

**Arne (Aarne) Elias Kyllikki Halonen** (9. marraskuuta 1898 Helsinki – 14. huhtikuuta 1986 Forssa) oli amerikansuomalainen toimittaja ja yliopisto-opettaja. Hän työskenteli 1920-luvulla useissa amerikansuomalaisissa työväenlehdissä ja toimi 1940-luvulta lähtien opettajana Minnesotan yliopistossa. Halonen tunnetaan myös vuonna 1928 toimittamastaan kirjasta *[[Suomen luokkasota]]*, joka oli ensimmäinen Suomen sisällissodan rintamatapahtumia punaisten näkökulmasta valaiseva kirja.

## Elämä
Halosen vanhemmat olivat vahtimestari Herman Halonen ja Sofia Halonen. Hän opiskeli Helsingin suomalaisessa lyseossa, kunnes koulu keskeytyi sisällissodan käynnistyessä tammikuussa 1918. Helmikuusta lähtien Halonen työskenteli konttoriapulaisena Suomen kansanvaltuuskunnan rautatiehallituksessa. Huhtikuussa Halonen siirtyi punaisten hallinnon mukana Viipuriin. Kaupungin valtauksen jälkeen hän palasi Helsinkiin, ja joutui toukokuun alussa valkoisten vangiksi ilmiannon johdosta. Kesän ajan Halonen oli Hämeenlinnan vankileirillä, mutta välttyi lopulta syytteeltä, kun hänen katsottiin liittyneen punaisten palkkalistoille rutiköyhää perhettään elättääkseen. 

Syksyllä 1918 Halonen suoritti ylioppilastutkinnon ja aloitti opinnot Helsingin yliopistossa. Vuonna 1920 Halonen muutti Yhdysvaltoihin, jonne hänen isoveljensä George Halonen oli siirtynyt jo 1910-luvun alussa. Halonen työskenteli aluksi Fitchburgissa ilmestyneen *[[Raivaaja (amerikansuomalainen lehti)|Raivaajan]]* toimittajana ja myöhemmin kommunistisissa *[[Työmies (Yhdysvallat)|Työmies]]-* ja *[[Eteenpäin (Yhdysvallat)|Eteenpäin]]*-lehdissä. Vuosikymmenen jälkipuoliskolla hän kuului Yhdysvaltain Suomalaisen Työväenjärjestön oppositioon. Vuonna 1928 Halonen erotettiin puolueesta ja *Eteenpäin*-lehden toimituksesta, minkä jälkeen hän siirtyi amerikansuomalaisten sosiaalidemokraattien riveihin.

1930-luvun alussa Halonen muutti Minneapolisiin, jossa hän työskenteli vakuutus- ja kiinteistöalalla sekä valtion virkamiehenä. Vuonna 1933 Halonen perusti osuustoimintaperiaatteella toimivan vakuutusyhtiön Cooperators' Life Association. Talvisodan aikana hän johti varainkeruuta Suomen hyväksi. Halonen oli organisoimassa Helping Hand to Finland -järjestöä sekä presidentti Herbert Hooverin perustaman Finnish Relief Fundin Minnesotan paikallisosastoa. Vuonna 1941 Halonen oli perustamassa Minneapolisin suomalais-amerikkalaista seuraa Finnish-American Society of Minneapolis. 

Sotavuosina Halonen käynnisti myös Minnesotan yliopistossa suomen kielen kurssit ja suoritti vuonna 1945 Master of Arts -tutkinnon. Myöhemmin hän toimi yliopiston suomen ja valtio-opin opettajana vuosina 1950–1962. Halonen palasi Suomeen vuonna 1983 ja asettui Forssaan, jossa hän kuoli 87-vuotiaana elokuussa 1986.

## Perhe
Arne Halosen puoliso oli Irene Halonen, joka toimi Minnesotassa muun muassa kuoronjohtajana.

## Teoksia
*
*
*

## Lähteet
The Essential

**The Essential** voi tarkoittaa:

* *[[The Essential Alice in Chains]]*, 2006
* *[[The Essential Bruce Springsteen]]*, 2003
* *[[The Essential Deep Purple]]*, 2003
* *[[The Essential Dolly Parton]]*, 2005
* *[[The Essential Elvis Presley]]*, 2007
* *[[The Essential Judas Priest]]*, 2006
* *[[The Essential Iron Maiden]]*, 2005
* *[[The Essential Michael Jackson]]*, 2005
* *[[The Essential Ozzy Osbourne]]*, 2003
* *[[The Essential Simon & Garfunkel]]*, 2003
* *[[The Essential Collection]]*, Michael Jacksonin albumi vuodelta 2005
* **, 2004
Kiinaöljy

**Kiinaöljy** (myös **Tung-öljy**) on kasviöljy, jota valmistetaan puristamalla *[[Vernicia fordii]]* -kasvin siemenistä. Kiinaöljy on kuivuva öljy, joka kovettuu ollessaan kosketuksissa ilmaan. Öljyllä käsitelty pinta jää läpinäkyväksi ja vettä hylkiväksi, mitä hyödynnetään esimerkiksi puutuotteiden viimeistelyssä ja öljymaaleissa. Kiinaöljyn juurten on arveltu olevan antiikin Kiinassa, sillä siihen on viittauksia 400-luvulta peräisin olevissa kirjoituksissa.

Maali- ja pintakäsittelyaineteollisuus käyttää kiinaöljy-nimikettä useimmiten tuotteista, jotka sisältävät jonkin verran aitoa kiinaöljyä, tai tuotteista, joilla voidaan saavuttaa samanlainen lopputulos.

Kiinaöljy koostuu seuraavista yhdisteistä:
*Alfa-eosteariinihappo 82,0 %
*Linolihappo 8,5 %
*Palmitiinihappo 5,5 %
*Oleiinihappo 4,0 %

Kiinaöljyn CAS-numero on 8001-20-5.

## Lähteet

## Aiheesta muualla
*ChemBlink: Tung oil 
*Tungoil.co.uk: What is Tung Oil? 
*Food and Agriculture Organization (FAO): Tung
Ammoniumtiosyanaatti

**Ammoniumtiosyanaatti** (NH4SCN) on ammonium- ja tiosyanaatti-ionien muodostama epäorgaaninen ioniyhdiste. Yhdistettä käytetään muun muassa orgaanisen kemian synteeseissä, muiden syanaattien valmistamiseen ja rikkaruohomyrkkynä.

## Ominaisuudet
Huoneenlämpötilassa ammoniumtiosyanaatti on väritöntä ja hyvin hygroskooppista kiteistä ainetta. Yhdiste liukenee hyvin veteen ja liukoisuus on suurempi lämpimään kuin kylmään veteen ja liukeneminen on voimakkaasti endoterminen prosessi. Se liukenee myös eräisiin orgaanisiin liuottimiin kuten asetonitriiliin, asetoniin ja etanoliin. Huoneenlämpötilassa ammoniumtiosyanaatin kiderakenne on alkeiskopiltaan monokliininen ja kuumennettaessa noin 90&ndash;92&nbsp;°C:n lämpötilaan kiderakenne muuttuu rombiseksi. Enemmän kuumennettaessa yhdiste hajoaa muodostaen ensin tioureaa ja noin 190&ndash;200&nbsp;°C:n lämpötilassa muodostuu ammoniakkia, vetysulfidia, hiilidisulfidia, jotka haihtuvat, ja jäljelle jää guanidiinitiosyanaattia. Ammoniumtiosyanaatti reagoi alkyylihalogenidien kanssa nukleofiilisella substituutiolla muodostaen orgaanisia tiosyanaatteja ja amiinien kanssa se reagoi tioureajohdannaisiksi.
:

## Valmistus ja käyttö
Ammoniumtiosyanaattia valmistetaan johtamalla hiilidisulfidia ammoniakkia sisältävää vesiliuokseen, johon on katalyytiksi lisätty aktiivihiiltä. Kuumennettaessa 50&nbsp;°C:n lämpötilaan lähtöaineet reagoivat ammoniumditiokarbamaatiksi, joka hajoaa ammoniumtiosyanaatiksi kuumennettaessa 95&ndash;100 °C:n lämpötilaan. Muodostuvasta liuoksesta poistetaan vesi haihduttamalla alennetussa paineessa. Toinen tapa valmistaa yhdistettä on ammoniumsyanidin reaktio ammoniumsulfidin tai rikin kanssa.

Ammoniumtiosyanaattia käytetään herbisidien ja tuholaismyrkkyjen kuten diallaatin, triallaatin ja 1-naftyylitiourean valmistamiseen. Lisäksi sitä käytetään herbisidinä yhdessä amitrolin kanssa. Yhdisteestä valmistetaan myös muita orgaanisia ja epäorgaanisia tiosyanaatteja. Analyyttisessä kemiassa sitä käytetään raudan toteamiseen, koska rautaionit muodostavat tiosyanaatti-ionien kanssa verenpunaisen kompleksin. Muita yhdisteen käyttökohteita ovat muun muassa apuaineena tekstiilien värjäyksessä, valokuvauskemikaalina, korroosionestoaineena ja lisäaineena metallien elektrolyyttisessä päällystämisessä ja alumiinin etsauksessa.

## Lähteet
Rambo (täsmennyssivu)

**Rambo** voi tarkoittaa seuraavia:

* Rambo, *John James Rambo*, elokuvissa 1980-luvulta lähtien esiintynyt kuvitteellinen toimintasankari
* Rambo, omenalajike, elokuvasankarin nimen lähde
* Rambo, vuonna 2008 julkaistu elokuva
* Rambo, vuonna 2019 julkaistava intialainen elokuva
* Rambo, tasohyppelypeli
* Rambo, Nadja Sumasen nuortenromaani
* Rambo, sukunimenä:
** John Rambo (1661–1741), amerikkalainen poliitikko
** John Rambo (1943–2022), yhdysvaltalainen korkeushyppääjä
* Rambo, taiteilijanimenä:
** Schleichtalli Rambo, oik. *Venny Helén* (s. 2004), suomalainen kirjailija ja YouTube-videoiden tekijä.

## Lähteet
Robert Carlsson

**Robert Carlsson** (s. 29. syyskuuta 1977 Södertälje, Ruotsi) on ruotsalainen jääkiekkoilija. Hän on pelipaikaltaan hyökkääjä. Carlsson on pelannut pudotuspelit mukaan lukien, yli 500 SHL-ottelua sekä esiintynyt myös Ruotsin toiseksi korkeimman tason jääkiekkosarjassa Allsvenskanissa. Allsvenskanissa hän on pelannut 371 ottelua, missä pelasi Södertälje SK:n riveissä. Carlsson on edustanut myös Malmö Redhawksia. Carlssonia on luonnehdittu tasokkaana eli tasaisen tehokkaana, paikallisena kulttipelaajana.

Hyökkääjäpelaaja Carlsson otettiin marraskuun puolivälissä JYPin vahvistukseksi, paikkaamaan sairastupalaisia, eli pelaajia jotka ovat loukkaantumisensa johdosta sivussa liigapeleistä. Pelaajasopimus oli kaksikuukautinen ja päättyi 9. tammikuuta 2016.

## Lähteet
* 
* 
* 

### Viitteet
Twelve

**Twelve** voi tarkoittaa ainakin seuraavia:

* *[[Twelve (albumi)|Twelve]]*, Patti Smithin albumi vuodelta 2007
* *[[Twelve (elokuva)|Twelve]]*, Joel Schumacherin ohjaama elokuva vuodelta 2010
* John Twelve Hawks, vain salanimellä tunnettu kirjailija.

## Katso myös
* 12 (luku)
Merenneito Riia

**Merenneito Riia** on viihdetaiteilija **Anni Perttulan** (s. 10. elokuuta 1990 Lappeenranta) esittämä merenneito-satuhahmo. Perttula on esiintynyt Merenneito Riiana aktiivisesti vuodesta 2014 lähtien. Hahmo on esiintynyt tapahtumissa kuten Helsingin venemessuilla ja vieraillut useissa kylpylöissä sekä uimahalleissa.

## Katso myös
* Merenneito Nerissa

## Lähteet

## Aiheesta muualla
*
Stephanie Cook

Tohtori **Stephanie "Steph" Cook**, MBE (s. 7. helmikuuta 1972 Irvine, Skotlanti) on brittiläinen uransa jo päättänyt nykyaikainen viisiottelija. Cook on 172 senttimetriä pitkä ja painaa 57 kilogrammaa. 

Lääketieteen opiskelija Cook saavutti kultaa henkilökohtaisesta kilpailusta vuoden 2000 kesäolympialaisista Lontoosta ollen naisten ensimmäinen nykyaikaisen viisiottelun olympiavoittaja. MM-kilpailuista hän saavutti urallaan neljä kultaa, yhtä monta hopeaa ja yhden pronssin. Kultamitaleista yksi oli henkilökohtainen, vuodelta 2001. Vuonna 2001 Cook voitti myös henkilökohtaista EM-kultaa. EM-kisoista hän saavutti urallaan kolme kultaa, yhtä monta hopeaa ja yhden pronssin. Cook lopetti uransa vuonna 2001.

Cook nimettiin uutenavuotena 2001 Brittiläisen imperiumin ritarikunnan jäseneksi (MBE). Hän valmistui vuonna 2008 lääketieteen tohtoriksi Bathin yliopistosta. Cook on esiintynyt myös televisiossa.

## Lähteet
SASI

**SASI** tai **Sasi** voi tarkoittaa jotain seuraavista:
* Sosialistinen urheiluinternationaali (SASI)
* SASI, , tietokoneväylä joka vaikutti SCSI-väylän kehitykseen
* Sasi, taajama ja kylä Hämeenkyrössä
* Sasi, sukunimenä:
** Ilkka Sasi (s. 1988), perussuomalainen poliitikko, Tampereen ent. apulaispormestari
** Kimmo Sasi (1952–2025), kokoomuslainen poliitikko ja ministeri.
Peder Månsson

**Peder Månsson** eli **Petrus Magni** (n. 1464 Jönköping, Jönköpingin lääni – 17. toukokuuta 1534 Västerås, Västmanlandin lääni) oli ruotsalainen piispa. Hänet vihittiin 1524 Roomassa Västeråsin piispaksi. Hänen kauttaan Ruotsin ja Suomen kirkoissa säilyi apostolinen suksessio.

## Lähteet
Ian Millar

**Ian Millar** (s. 6. tammikuuta 1947 Halifax, Nova Scotia) on kanadalainen esteratsastuksen olympiamitalisti. Millar on 185 senttimetriä pitkä ja painaa 76 kilogrammaa.

Millar osallistui ensimmäisiin olympialaisiinsa vuonna 1972 Münchenissä ollen joukkuekilpailun kuudes. Siitä lähtien hän on osallistunut jokaisiin kesäolympialaisiin, ainoastaan vuoden 1980 kisat Moskovassa jäivät väliin Kanadan boikotoitua niitä. Vuoden 2012 kesäolympialaiset Lontoossa olivat Millarille jo kymmenennet. Ensimmäisen mitalinsa hän saavutti yhdeksänsistä olympialaisistaan, vuoden 2008 kesäolympialaisista Pekingistä oltuaan joukkuekilpailussa hopealla. Kymmenellä olympialaisellaan Millar on historian useimpiin olympialaisiin osallistunut urheilija. Pan-Amerikan kisoista Millar on saavuttanut neljä kultaa, yhtä monta hopeaa ja kaksi pronssia. 

Vuonna 1996 Millar nimettiin Kanadan urheilun hall of fameen.

## Lähteet
Nokia 2010

**Nokia 2010** on Nokian vuonna 1994 julkaisema matkapuhelin. Matti Makkosen mukaan Nokia 2010  oli ensimmäinen puhelin, jonka avulla pystyi helposti kirjoittamaan viestejä.  

## Ominaisuudet

* viimeksi soitettu ja väliin jääneet puhelut
* viestipalvelu
* soitonsiirto 
* soittoäänet 
* yhden painikkeen soitto
* kielivalinta
* verkon valinta
* soittoajastin

## Katso myös
*Luettelo Nokian tuotteista

## Lähteet
Johannes Jernström

**Johannes Jernström** tai **Järnström**  (14. huhtikuuta 1844 Helsinki – 19. huhtikuuta 1903 Helsingin maalaiskunta) oli suomalainen agronomi ja toimittaja, joka osallistui maatalousalan organisaatioiden perustamiseen ja kehittämiseen 1800-luvun lopulla.

Jernströmin vanhemmat olivat seppämestari Anders Jernström ja Amalia Sofia Collan ja puoliso vuodesta 1876 Anna Borodkin. Hän sai Mustialan maanviljelysopiston päästötodistuksen 1867 ja teki opintojensa päätteeksi tutustumismatkan Skotlantiin, perehtyen erityisesti turnipsin viljelyyn. Puotilan kartanon tilanhoitajana Jernström sai soveltaa oppimaansa käytäntöön. Hän ryhtyi sitten vuokraviljelijäksi, muun muassa Malminkartanoon, mutta toimi samalla Uudenmaan läänin ja Hämeen läänin maanviljelysseurojen sihteerinä. Jernström oli myös maatalouslehtien *Landtmannen*, *[[Biet]]* ja *Landtbrukare* toimittaja. Hän osallistui aktiivisesti maatalous-, meijeri- ja puutarha-alan järjestöjen perustamiseen ja toimintaan. Hän teki lehdessään ensimmäisen hahmotelman maanviljelyshallituksen perustamisesta, joskin kunnia asiasta annetaan usein sitä vasta myöhemmin esittäneelle Nils Grotenfeltille. Jernström edusti maatalousasioissa usein fennomaaneille vastakkaista näkökulmaa.

## Lähteet
Valtakunnankirous

**Valtakunnankirous** eli **valtakunnanpanna** () oli Pyhässä saksalais-roomalaisessa keisarikunnassa käytössä ollut lainsuojattomaksi julistaminen, jonka saattoi antaa keisari, valtiopäivät tai valtakunnankamarioikeus.

Valtakunnankirous perustui germaanisen oikeuden lainsuojattomuustuomioon (*acht*), jonka saanut henkilö ei nauttinut enää lain turvaa, hänen omaisuutensa takavarikoitiin ja kotinsa tuhottiin, hänet ajettiin pois mailtaan ja hänet sai kuka tahansa vapaasti surmata ilman rangaistusta. Henkilöä kohdeltiin oikeudellisesti kuolleena, hänen puolisonsa katsottiin leskeksi ja lapset orvoiksi. Aiemmista rangaistuksista poiketen valtakunnankirous oli voimassa koko keisarikunnan alueella ja keisari saattoi langettaa sen poliittisista rikoksista keisarikuntaa vastaan. Fredrik II:n ajoista alkaen muodostui käytännöksi, että valtakunnankirouksesta seurasi lisäksi automaattinen kirkosta erottaminen. 1200-luvulta alkaen valtakunnankiroukseen oli mahdollista julistaa myös kokonaisia kaupunkeja.

Tunnetuin valtakunnankiroukseen tuomittu oli kerettiläisyydestä syytetty uskonpuhdistaja Martti Luther vuonna 1521.

## Katso myös
*Anateema

## Lähteet
Nokia 6235

**Nokia 6235** on vuonna 2005 julkaistu Nokian valmistama matkapuhelin.

Puhelimessa on WAP-selain.

## Lähteet
*NOKIA 6235 IMEI.info
Pinsiönkangas

**Pinsiönkangas** on Ylöjärvellä sijaitseva Pyynikinharjun luoteinen jatke. Sieltä Pinsiönlähteestä saa alkunsa Pinsiön-Matalusjoki. Siellä esiintyy supissa palosirkkaa. Se kuuluu Pirkanmaan arvokkaiden harjualueiden luokituksessa maakunnalliseen arvoluokkaan.

## Lähteet
Aleksi Jokela

**Aleksi Jokela** (s. 1985 Harjavalta) on suomalainen Forecan meteorologi. Hän on toiminut MTV3-kanavalla vuodesta 2012 lähtien. Jokela valmistui Helsingin yliopistosta filosofian maisteriksi vuonna 2011. Vuodesta 2015 lähtien hän on toiminut myös yksityisyrittäjänä Escape Room -pelejä tarjoavassa yrityksessä Exite Live Games.

## Lähteet
*Tällainen on mtv3:n uusi meteorologi . MTV3.
Pakilanpuisto

**Pakilanpuisto** () on Helsingin Pakilassa sijaitseva kaikkiaan noin kymmenen hehtaarin kokoinen puisto. Puistoalue ulottuu runsaat sata metriä leveänä nauhana Kehä I:n pohjoispuolella Niittyluhdantieltä itään Sysimiehentielle. Puistoon kuuluva Pakilanpuiston korpi on luokiteltu huomattavan arvokkaaksi alueeksi.

Puiston nimeksi ehdotettiin Pakilanpuisto 18. kesäkuuta 1959. Nimi vahvistettiin 4. huhtikuuta 1979.

Pakilanpuiston korpi on huomattavan rehevä alue, jossa kasvaa Helsingissä alueellisesti uhanalaiset lajit harajuuri ja mesimarja sekä monenlaisia muita puita ja kasveja, muun muassa kuusi, hieskoivu, haapa, tervaleppä, harmaaleppä, tuomi, vaahtera, virpapaju, mustaherukka, korpipaatsama, punakoiso, suo-orvokki, ojaleinikki, kurjenjalka, korpikaisla, rönsyrölli, pallosara, korpikastikka, isoalvejuuri, hiirenporras, suohorsma ja isotalvikki.

Pakilanpuiston ympäristössä sijaitsevat muun muassa Hyvän Paimenen kirkko, Pakilan ala-aste ja Pakilan yläaste.

## Lähteet

## Aiheesta muualla
Moottoripyöräkerho

**Moottoripyöräkerho** on harrastusjärjestö, joka on keskittynyt moottoripyöriin. Moottoripyöräkerhot ovat usein keskittyneet tiettyyn pyörämerkkiin ja niillä on yleensä yhtenäisillä tunnuksilla varustetut nahkaliivit. Vaikka moottoripyöräkerhot yhdistetään usein rikollisuuteen, vain osa moottoripyöräkerhoista keskittyy rikolliseen toimintaan. Näitä kutsutaan usein prosentti- tai liivijengeiksi. Suomessa on myös useita kristillistaustaisia moottoripyöräkerhoja, yhtenä esimerkkinä Gospel Riders. Suomen vanhin edelleen toimiva moottoripyöräkerho on 1963 perustettu tamperelainen MC Corona.

## Lähteet

## Kirjallisuutta
* 

## Aiheesta muualla

### Kansallisia motoristijärjestöjä
* 
* 
* 
* Biker Union Finland
* 

__NOTOC__
Kansalliskustannus

**Kansalliskustannus Oy**, on Kansallisen Kokoomus rp:n omistama kustannusyhtiö, joka kustantaa painettua lehteä, Nykypäivää sekä verkkojulkaisu Verkkouutisia. Kustannusosakeyhtiön hallituksen puheenjohtaja on Leena Puntila, muina hallituksen jäseninä ovat Olli-Pekka Heinonen, Ara Hopia, Heikki Risikko ja Mari-Leena Talvitie.

## Lähteet
Pakilan työväentalo

**Pakilan työväentalo** on huvila, jonka Pakilassa toimineet työväenyhdistykset ostivat käyttöönsä vuonna 1917. Se laajennettiin vuonna 1921 nykyiseen kokoonsa. Työväentalo oli 1930-luvulla valtion takavarikoimana niin sanottujen kommunistilakien nojalla.

Länsi-Pakilassa sijaitseva Pakilan työväentalo toimi vuosina 1994–2022 pääasiassa Pakilan nuorisotalona mutta jossain määrin myös työväentalona.

Helsingin kaupungin mukaan Pakilan työväentalo on kaupunkikuvallisesti arvokas rakennus. Työväentalon kerrosala on 560 neliömetriä.

Pakilan työväentalo sai uudet vuokralaiset 1.&nbsp;kesäkuuta 2022. Pääkaupunkiseudun vapaan kentän nukketeatteriammattilaisten verkosto Metropolitan Puppets on perustanut työväentalon tiloihin Nukketeatteritalon, jonka avajaisia vietettiin 20.&nbsp;elokuuta 2022.

Talon omistaa Pakilan Demokraattinen Kulttuurisäätiö.

## Lähteet

## Aiheesta muualla
*
Rudy Markussen

**Rudy Markussen** (s. 1. heinäkuuta 1977 Kööpenhamina) on tanskalainen ammattilaisnyrkkeilijä ja entinen EU -liittojen tunnustama maailmanmestari ylemmässä keskisarjassa (76,2 kg).
Dragon Age: Inquisition

**Dragon Age: Inquisition** (**DAI**) on BioWaren kehittämä ja Electronic Arts julkaisema toimintaroolipeli. Peli julkaistiin marraskuussa  Microsoft Windows-, PlayStation 3-, PlayStation 4-, Xbox 360- ja Xbox One -alustoille.
Peli on *[[Dragon Age (pelisarja)|Dragon Age]]* -sarjan kolmas osa.

Kanadalainen Trevor Morris sävelsi peliin 36 kappaleen soundtrackin. Se julkaistiin 17. marraskuuta 2014, päivää ennen pelin virallista julkaisua. Soundtrack sisältyy *Dragon Age: Inquisition Deluxe Edition* -pakettiin, mutta sen voi ostaa myös erikseen. Virallisen soundtrackin lisäksi BioWare on julkaissut suuren kysynnän johdosta Raney Shocknen ja Inon Zurin säveltämät pelin sisäiset kapakkalaulut digitaalisina latauksina.

## Kehitys
Pelin tuotantoa on käsitelty kirjassa *Blood, Sweat, and Pixels*.
Ongelmakohtiin kuuluivat viidelle alustalle julkaisu yhtäaikaisesti, moninpelin lisääminen ja teknisiä vaikeuksia Frostbite-pelimoottorin kanssa. Pelin suunnittelu ja tarina viimeisteltiin viimeisenä kehitysvuonna johtaen stressiin ja crunchiin vuoden 2014 aikana.

## Vastaanotto

DAI sai kriitikoilta paljon ylistystä loistavasta tarinasta, ääninäyttelystä, äänimaailmasta, peliympäristöstä ja taistelusysteemistä. Arvosteluissa myös huomautettiin pelin teknisistä ongelmista heti julkaisun jälkeen. DAI on valittu monissa arvosteluissa vuoden 2014 parhaaksi peliksi ().

## Ladattava lisäsisältö
Peliin on julkaistu useita ladattavan sisällön pakettia.

;*Jaws of Hakkon*
Ensimmäinen DLC *Jaws of Hakkon* julkaistiin 24. maaliskuuta 2015 Xbox One- ja Microsoft Windows -alustoille. PlayStation 4-, Xbox 360- ja PlayStation 3 -versiot julkaistiin 26. toukokuuta 2015. DLC sisältää uusia varusteita, aseita ja vihollisia, sekä Frostback Basin -nimisen kartta-alueen.

;*Dragonslayer* ja *The Black Emporium*
5. toukokuuta 2015 julkaistiin ilmainen moninpelisisältö *Dragonslayer*, joka sisälsi Ferelden Castle -nimisen kartan, sekä kolme pelattavaa hahmoa; Amund the Sky Watcher, Zither the Virtuoso ja Isabela. Samana päivänä julkaistiin *The Black Emporium*, joka lisäsi yksinpeliin kauppapaikan, sekä "Mirror of Transformation" -esineen, jolla pelaajat pystyvät muokkaamaan hahmoansa ulkonäköä.

;*Spoils of the Avvar*
9. kesäkuuta 2015 julkaistu *Spoils of the Avvar* lisää peliin uusia ratsastettavia otuksia ja varusteita.

;*The Descent*
Tämä pelkästään yksinpelisisältöä tuova *The Descent* DLC sisältää Deep Roads -kartta-alueen, uusia tehtäviä ja hahmoja. DLC julkaistiin 11. elokuuta 2015.

;*Trespasser*
*Trespasser* julkaistiin 8. syyskuuta 2015 Microsoft Windows-, PlayStation 4- ja Xbox One -alustoille. Tämä kolmas vain yksinpelisisältöä tuova DLC keskittyy Inquisitionin ja Qunarin välien selvittelyyn kaksi vuotta varsinaisen pääpelin jälkeen.

;Muu lisäsisältö:
* *Spoils of the Qunari*
* *Destruction*
* *Flames of the inquisition*

## Lähteet

## Aiheesta muualla
* 
* Dragon Age: Inquisitionin kotisivut
Luomanen

**Luomanen** on Vuoksen vesistöön kuuluva järvi Sonkajärven kunnassa Pohjois-Savon maakunnassa. Se on luoteis-kaakkoissuunnassa noin 9,5&nbsp;km pitkä ja leveimmillään noin 2,2&nbsp;km levyinen, kapeimmillaan vain satakunta metriä. Järven keskisyvyys on kolmisen metriä. Syvimmät kohdat ovat Mynninlahden 12 metriä ja pohjoispään Salakkasyvän 14 metriä.

Luomasen laskujoki on järven pohjoispäästä lähtevä vain kolmen kilometrin mittainen Luomajoki. Se yhtyy Nurmijokeen, joka laskee Luomasen lounaispuolella sijaitsevaan Sälevään.

Iisalmesta Nurmekseen kulkeva kantatie 87 tekee Koirakosken jälkeen mutkan pohjoiseen kiertääkseen Luomasen pohjoispään.

Luomasessa on 16 saarta, suurimpina niistä  Murtosaari ja Ruotinsaari, molemmat noin neljä hehtaaria.

Ennen sotia Luomasesta sai hyvin siikaa ja muikkua, mutta sittemmin soiden ojitukset ja metsien lannoitukset pilasivat järven vettä ja arvokalakannat katosivat.

## Lähteet
Blue Master

**Blue Master** on vuonna 1929 äänitetuotannon aloittaneen PSO:n levymerkki, joka toimi aktiivisesti vuosien 1956 ja 1987 välillä. Levytuotanto myytiin vuonna 1981 Musiikki-Fazerille ja kuuluu nykyisin Warner Music Finlandille.

Levyosastosta muodostettiin PSO Musiikki Oy ja Musiikki Fazer osti PSO-levytuotannon. Osalla kaupan tuotosta käynnistettiin Kansainvälinen Mirjam Helin -laulukilpailu.
Kansainvälinen Warner Music Group osti jo vuonna 1989 pörssilistautuneen Fazer Musiikki Oy ja Fazer Musik Ab yhtiön ja se sulautui 30. marraskuuta 1994 uudelleen nimettyyn Warner Music Finlandiin. Muun muassa Finnlevy on nyt rekisteröity aputoiminimi. Fazer Finnlevy jatkoi itsenäisenä levy-yhtiönä tuotantoa vielä toukokuuhun 1998 asti. 

## Historiaa
Vuonna 1958 aloittanut Blue Master keskittyi aluksi pari vuotta Seija Lampilan, Helena Siltalan ja Kalevi Korven levytysurien edistämiseen. Erik Lindströmin ja Ingmar Englundin johtamat levytykset olivat muuhun ajan suomalaistuotantoon verrattuna varsin jazz-sävyisiä. Merkin muita artisteja 1960-luvun alkuvuosina olivat Inkeri Ketola, Irmeli Mäkelä ja Juha Vainio. 

## Katso myös
* Musiikki-Fazer
* Fazerin musiikkikauppa

## Lähteet

## Aiheesta muualla
* Blue Master -levymerkin äänitetuotanto verkkosivustolla Discog.com
Lasse Lehtonen (oikeusneuvos)

**Lasse Oskari Johannes Lehtonen** (25. kesäkuuta 1920 Siuntio – 7. joulukuuta 2003 Espoo) oli suomalainen juristi ja korkeimman oikeuden jäsen eli oikeusneuvos 1978–1990.

## Lähteet
The Sims 4: Duunipäivä

**The Sims 4: Duunipäivä** () on ''The Sims 4'' -pelisarjan ensimmäinen lisäosa. Se julkaistiin Pohjois-Amerikassa 31. maaliskuuta ja Euroopassa 2. huhtikuuta 2015. Pelin mukana avautui kolme uutta uraa: lääkäri, rikosetsivä ja keksijä, joita kaikkia voi pelaaja itse ohjata. Uusia taitoja ovat leipominen ja valokuvaus. Samalla peliin tuotiin mukaan avaruusolioita.

## Lähteet
Ardent-luokka (linjalaiva)

**Ardent-luokka** oli Britannian kuninkaallisen laivaston seitsemän 64-tykkisen kolmannen luokan linjalaivan muodostama alusluokka, jonka alukset suunnitteli Sir Thomas Slade.

## Suunnittelu
Alusluokan suunnitteli Sir Thomas Slade Batelyn suunnitteleman Europa-luokan kilpailijaksi. Luokan suunnittelun pohjana oli 1747 vallattu Ranskan laivaston *[[Fougueux]]* lukuun ottamatta kölin lyhentämistä etrillä ja yläkannelle tehtiin ainoastaan kolmetoista tykkiporttiparia, mikä riitti suunnitellulle tykkimäärälle. Luokan ensimmäisen aluksen tilaus tehtiin 4. tammikuuta 1762 Blaydes'n kanssa , minkä mukaan alus piti laskea vesille 24 kuukautta tilauksesta. Luokan toinen alus tilattiin Chathamin telakalta vuotta myöhemmin. Vuonna 1777 tilattiin vielä viisi hieman muokattua alusta.

Aluksen alemmalla tykkikannella oli 26 kappaletta 24 naulan tykkejä ja ylemmällä tykkikannella sama määrä 18 naulan tykkejä. Puolikannella oli kymmenen yhdeksän naulan tykkiä ja etukannella kaksi yhdeksän naulan tykkiä sekä vuodesta 1794 alkaen lisäksi kaksi 24 naulan karronadia. Takakannella oli vuodesta 1794 alkaen kuusi 18 naulan karronadia.

## Alukset

## Lähteet
*
*

### Viitteet
The Sims 4: Kimppapuuhaa

**The Sims 4: Kimppapuuhaa** (alkuperäinen **The Sims 4: Get Together**) on *[[The Sims 4]]* -pelisarjan toinen lisäosa. Peli julkaistaan joulukuussa 2015. Uusia opittavia taitoja ovat DJ- ja tanssitaidot. Tämän lisäksi voi luoda kerhoja.

## Lähteet
Liitsola

**Liitsola** on kylä Punkalaitumen kunnan Pohjoisseudulla. Muita Pohjoisseudun kyliä ovat Kivisenoja, Moisionkylä ja Oriniemi.

## Historiaa
Liitsolan kylän Suonion mailta on löydetty useita kivikautisia esineitä, joiden perusteella paikalla arvellaan sijainneen kivikautinen asuinpaikka. Liitsolan kylän pysyvä asutus alkoi 1400-luvulla. 1540-luvulla Liitsolassa oli 11 taloa, mikä teki siitä Punkalaitumen suurimman kylän. Vuonna 1860 Liitsolassa oli 14 taloa ja 47 torppaa.

Liitsolan koulu aloitti vuonna 1906 Vähä-Jaakkolassa, ja oma koulurakennus valmistui kolme vuotta myöhemmin. Sitä ennen Liitsolan lapset olivat käyneet Oriniemen vuonna 1889 perustettua koulua. Sotienjälkeisten suurten ikäluokkien kouluttamiseksi toimi lisäksi Kuljunmaassa supistettu kansakoulu vuosina 1949–1963. Liitsolan koulu lopetettiin vuonna 1998 ja oppilaat siirrettiin Oriniemen kouluun, jonka nimi muutettiin Pohjoisseudun kouluksi.

Pohjoisseudun ensimmäinen kauppa oli Frans Salmisen Liitsolaan vuonna 1879 perustama puoti, joka sijaitsi luultavasti nykyisen Pohjoisseudun nuorisoseuran talon tontilla. 1930-luvun lopulta alkaen kylässä toimi neljäkin kauppaa: toiminimi K. A. Hyvätti, Setälän kauppa sekä kaksi osuuskaupan myymälää. Setälän lopetettua 1990-luvun puolivälissä kylässä ei ole ollut kauppaa. Pohjoisseudun vapaapalokunta perustettiin 1934, ja Liitsolaan rakennettiin sen palokalustohuone.

## Lähteet

## Kirjallisuutta
*Suonto, Unto: *Liitsolan kyläkirja. 1, Kylän vaiheet menneinä vuosisatoina.* Omakustanne, 1993. .
*Suonto, Unto: *Liitsolan kyläkirja. 2, Valokuvakertomus : Ilmari Suonnon valokuvia ajalta 1915-1939.* Omakustanne, 1996. ISBN 
*Suonto, Unto: *Liitsolan kyläkirja. 3, Kylän talot ja torpat ajalta 1690-1950.* Omakustanne, 1998. .
*Suonto, Unto: *Liitsolan kyläkirja. 4, Käsityöläiset, työväestö ja muut itselliset ajalta 1690-1950.* Omakustanne, 1999. .
Michelle Gomez

**Michelle Gomez** (s. 23. marraskuuta 1966 Glasgow, Skotlanti), on skotlantilainen näyttelijä, joka on esiintynyt useissa komediarooleissa.

Gomez opiskeli näyttelijäksi Glasgow'ssa. Hänen ensimmäinen suuri roolinsa oli Irvine Welshin teokseen perustuvan näytelmän *Trainspotting* neljä naisroolia Glasgow Citizens Theatren tuotannossa 1990-luvun puolivälissä. Gomez tapasi näytelmää tehdessään myös tulevan aviomiehensä näyttelijä Jack Davenportin., jonka kanssa hän on ollut naimisissa vuodesta 2000 ja heillä on vuonna 2010 syntynyt poika.

## Filmografia
### Elokuva

### Televisio

## Lähteet

## Aiheesta muualla
*
*
Oliver Twist (televisiosarja)

**Oliver Twist** on  brittiläinen vuonna 2007 valmistunut televisiosarja. Sarja on moderni sovitus Charles Dickensin romaanista Oliver Twist. Sarjan on luonut Sarah Phelps ja ohjannut Coky Giedroyc.

*Oliver Twist* esitettiin ensimmäisen kerran viidessä osassa BBC One -kanavalla 18.–22. joulukuuta 2007 ja Suomessa sarjan on esittänyt Yle TV1 vuonna 2011.

## Tuotanto
Sarja kuvattiin Lontoossa ja Kentissä historiallisella Chathamin telakalla vuonna 2007.

## Rooleissa

## Lähteet

## Aiheesta muualla
* Virallinen kotisivu (BBC)
*
Liettuan tataarit

**Liettuan tataarit** tai **lipka-tataarit** ovat tataareja, jotka alun perin asettuivat Liettuan suuriruhtinaskunnan alueelle 1300-luvun alussa. Saman vuosisadan lopulla Vytautas Suuri kutsui maahan lisää tataareja. Nykyään heitä asuu pääosin Valko-Venäjän, Liettuan ja Puolan alueella hieman yli 10&nbsp;000 henkilöä.

Tataarit säilyttivät Liettuassa uskontonsa, mutta muilta osin heidän historiansa on yhteistä kristityn Puola-Liettuan kanssa. He taistelivat Puola-Liettuan sodissa jo Tannenbergin taistelussa ja osallistuivat Wienin taistelussa vuonna 1683 maailmanhistorian suurimpaan ratsuväkihyökkäykseen. Vuonna 1939 tataarien rykmentti Puolan ratsuväessä oli yksi viimeisistä, joka pyrki jatkamaan taistelua Saksaa vastaan.

Maailmanlaajuisesti tunnetuin liettuantataaritaustainen henkilö lienee näyttelijä Charles Bronson.

## Aiheesta muualla
* Moskeija ja islamilainen hautausmaa Vilnan lähellä *Google Maps*.
Suomen pelimuseo

**Suomen pelimuseo** on pelaamisen historiaan keskittyvä museo, joka avattiin tammikuussa 2017 Tampereelle Museokeskus Vapriikin tiloihin. Museon toteuttavat yhteistyössä Tampereen kaupunki, Mediamuseo Rupriikki, Pelikonepeijoonit ja Tampereen yliopisto. Pelimuseo on Suomen ensimmäinen pysyvä peleihin keskittyvä museo. 

Museon kokoelman pääpaino on digitaalisissa peleissä, mutta näytteillä on myös lauta- ja roolipelejä. Pelejä ja pelikoneita 1990-luvulta asti kerännyt kolmen harrastajan ryhmittymä Pelikonepeijoonit luovutti oman kokoelmansa museon käyttöön.  

Osa museon rahoituksesta toteutettiin joukkorahoituskampanjalla vuonna 2015. Kampanjassa yli 1&nbsp;100 ihmistä tai organisaatiota lahjoitti yli 86&nbsp;000 euroa museolle. Kampanjan minimitavoite oli 50&nbsp;000 euroa. Lahjoitusrahalla on tarkoitus lisätä näyttelyn vuorovaikutteisuutta pelipisteillä ja kunnostetuilla peliautomaateilla. Pelattavana on muun muassa *[[Pong]]*-automaatti, *[[Lohikäärmepuu (peli)|Lohikäärmepuu]]*-peli ja *[[Twilight Zone (flipperi)|Twilight Zone]]* -flipperi. Yhteensä museossa on esillä sata peliä, joista pelattavissa on 60 kpl.  

Joukkorahoituskampanjaan osallistuneet pääsivät museoon jo joulukuussa 2016. Pelimuseolle on varattu Vapriikista 400 neliömetrin tilat.  

## Tunnustukset
Museo palkittiin Finnish Game Awards -gaalassa *Vuoden 2016 ilmiönä*. Vuoden 2017 GameXpossa museo palkittiin *Vuoden pelikasvattaja* -palkinnolla. Vuonna 2018 Society for the History of Technology valitsi Suomen pelimuseon vuoden 2018 Dibner Award for Excellence in Museum Exhibits -palkinnon saajaksi.

## Katso myös
*Pelikonsoli
*Videopelikulttuuri
*Retropelaaminen

## Lähteet

## Aiheesta muualla

*Suomen pelimuseon viralliset kotisivut
Borderlands (pelisarja)

**Borderlands** on 2K Gamesin julkaisema ja Gearbox Softwaren kehittämä scifiteemainen videopelisarja. Lajiltaan pelit ovat ensimmäisen persoonan ammuntapelejä ja toimintaroolipelejä. Pelisarjaan kuuluu kuusi peliä: ''Borderlands'', ''Borderlands 2'', ''Borderlands: The Pre-Sequel!'', Borderlands 3, sekä spin-off-pelit *[[Tales from The Borderlands]]* ja New Tales from The Borderlands. Näiden lisäksi peleihin on julkaistu useita lisäosia. Pelejä on myyty yli 26 miljoonaa kappaletta, joista yli 13 miljoonaa kappaletta *Borderlands 2:*ta. Pelisarjan pääplaneetta on Pandora, joskin Borderlands 3:ssa on muitakin planeettoja.

## Pelit

### Borderlands
Pelisarjan ensimmäinen peli oli *[[Borderlands]]*. Peli julkaistiin lokakuussa 2009. Se julkaistiin PlayStation 3:lle, Xbox 360:lle ja PC:lle. Peliä pystyy pelaamaan 1-4 pelaajaa. Tehtäviä on yhteensä 127. Pelissä on yhteensä neljä pelattavaa hahmoa. Peliin on julkaistu myöhemmin neljä virallista lisäosaa.

### Borderlands 2

Pelisarjan toinen peli *[[Borderlands 2]]* julkaistiin syyskuussa 2012. Peli julkaistiin samoille alustoille kuin edellinen peli. Alkuperäisessä pelissä on neljä pelattavaa hahmoa, mutta lisäosien myötä pelattavia hahmoja on yhteensä kuusi. Lisäosia on julkaistu useita.

### Borderlands: The Pre-Sequel!
Kolmas peli *[[Borderlands: The Pre-Sequel!]]* julkaistiin lokakuussa 2014. Peli julkaistiin samoille alustoille kuin edelliset kaksi sekä PlayStation 4:lle ja Xbox Onelle. Pelattavia hahmoja on neljä, joskin lisäosien mukana tulee kaksi lisäpelattavaa hahmoa. Tarina sijoittuu ensimmäisen ja toisen pelin väliseen aikaan. Pelille on julkaistu muutamia lisäosia.

### Tales from the Borderlands
Sarjan aiemmista osista poiketen *[[Tales from the Borderlands]]* on seikkailupeli. Pelin on kehittänyt Telltale Games. Tarina perustuu *Borderlands 2*:n jälkeisiin tapahtumiin.

### Borderlands 3
Pelisarjan neljäs suurempi osa. Peli julkaistiin 2019. Playstation 4:lle ja Playstation 5:lle. Pelissä on 78 tehtävää, joista 23 liittyy pelin tarinaan.

## Lähteet
Aigle (1800)

**Aigle** oli Ranskan laivaston vuonna 1800 vesillelaskettu 74-tykkinen Téméraire-luokan linjalaiva.

## Valmistus

Alus tilattiin Rochefortin telakalta vuoden 1794 laivasto-ohjelmassa nimellä *No 2*, jolloin vastaavaksi mestariksi nimettiin Pierre Rolland. Köli laskettiin 26. joulukuuta 1794. Alus kastettiin 24. maaliskuuta 1795, mutta työt aluksella keskeytettiin vielä samana vuonna. Aluksen tilaus siirrettiin huhtikuussa 1798 Entreprise Destouches'lle, jossa rakentamisesta vastasivat Jean-Marie Houssez ja Pelleteau. Alus laskettiin vesille 6. heinäkuuta 1800 ja valmistui helmikuussa 1801. Alus otettiin palvelukseen 14. huhtikuuta 1801.

## Palvelus
Alus purjehti 1805 *[[Algésiras (1804)|Algésiras’n]]* kanssa Länsi-Intiaan, jossa ne liittyivät vara-amiraali Pierre-Charles Villeneuven laivastoon. Lokakuussa alus osallistui 21. lokakuuta laivaston mukana Trafalgarin taisteluun, jossa se joutui Britannian kuninkaallisen laivaston valtaamaksi. Seuraavana päivänä aluksen miehistö nousi kapinaan brittien valtausmiehistöä vastaan vallaten aluksensa takaisin. Alus upposi  myrskyssä 23. lokakuuta Puerto Santa Marian edustalle lähelle Cádizia. Hylkyä ei kyetty nostamaan, joten se myytiin romutettavaksi.

## Lähteet
*

### Viitteet
W 120

**W 120** tarkoittaa seuraavia asioita:

*W 120, hyppyrimäki Predazzossa Italiassa
*W 120, hyppyrimäki Saint-Bon-Tarentaisessa Ranskassa.
Matkijapeukaloinen

**Matkijapeukaloinen** (*Thryothorus ludovicianus*) on peukaloisten heimoon kuuluva varpuslintu.

## Levinneisyys
Matkijapeukaloista tavataan Kanadan kaakkoisosissa, Yhdysvaltain itäosissa, Meksikossa, Belizessä, Guatemalassa ja Nicaraguassa, ja sen levinneisyysalueen pinta-ala on noin 3&nbsp;210&nbsp;000 km2. Laji on luokiteltu elinvoimaiseksi.

## Lähteet
Taituripeukaloinen

**Taituripeukaloinen** (*Thryophilus rufalbus*) on peukaloisten heimoon kuuluva varpuslintu.

## Levinneisyys
Taituripeukaloista tavataan Meksikossa, Keski-Amerikassa ja Etelä-Amerikan pohjoisosissa, ja sen levinneisyysalueen pinta-ala on noin 780&nbsp;000 km2. Laji on luokiteltu elinvoimaiseksi.

## Lähteet
Levamisoli

**Levamisoli** on imidatsotiatsoleihin kuuluva heterosyklinen orgaaninen yhdiste. Yhdistettä voidaan käyttää lääketieteessä ja eläinlääketieteessä loismatoja vastaan sekä immunomodulaattorina.

## Vaikutusmekanismi ja käyttö
Levamisoli vaikuttaa loismatojen asetyylikoliinireseptoreihin ja se depolarisoi lihassolujen solukalvoja. Ainoastaan (S)-(-)-isomeerilla on vaikutusta loismatoihin ja yhdisteen raseemista seosta kutsutaan tetramisoliksi (CAS 5036-02-2). Yhdiste on tehokas muun muassa sukkulamatoja vastaan. Levamisolia käytetään muun muassa kissojen, koirien, sikojen, lehmien, lampaiden ja siipikarjan madottamiseen. Ihmisten matolääkkeenä sen käyttö lopetettiin Yhdysvalloissa vuonna 1999 ja Kanadassa vuonna 2003. Levamisoli on immunostimulantti ja se vaikuttaa stimuloimalla ganglioiden toimintaa. Levamisolia on tutkittu muun muassa paksusuolen syövän hoidossa. Usein levamisolia käytetään sen hydrokloridisuolana (CAS 16595-80-5).

Levamisoli on optisesti aktiivinen yhdiste ja sen ominaiskiertokyky kloroformiliuoksessa on -85,1 °.

## Haittavaikutukset ja resistenssi
Vakavin levamisolin pitkäaikaiskäytön haittavaikutus on agranulosytoosi eli jyvässolukato, jossa valkosolujen määrä elimistössä laskee vaarallisen alas. Useimmiten tila palautuu normaaliksi, mutta myös agranulosytoosista aiheutuvia kuolemantapauksia tunnetaan. Agranulosytoosi johtuu todennäköisesti yliherkkyysreaktiosta. Eräiden eläinten sukkulamatojen on huomattu kehittäneen resistenttiyden levamisolia vastaan.

## Valmistus
Tärkeä levamisolin synteesin välituote on 1-(2-fenyyli-2-hydroksietyyli)-2-imino-1,3-tiatsolidiini, jota voidaan valmistaa joko fenasyylibromidin ja tiourean välisellä reaktiolla ja suojaamalla yhdiste etikkahappoanhydridin avulla ja pelkistämällä tuotteen ketoryhmä natriumboorihydridillä, styreenioksidin ja tiourean välinen reaktio tai käsittelemällä styreenioksidin ja etyleeni-imiinin reaktiotuotetta kaliumtiosyanaatilla tai tiourealla. 1-(2-fenyyli-2-hydroksietyyli)-2-imino-1,3-tiatsolidiini reagoi tionyylikloridin ja etikkahappoanhydridin kanssa muodostaen raseemisen seoksen eli tetramisolin, josta levamisoli voidaan erottaa resoluutiolla ja reagenssina resoluutiossa käytetään D-kamferisulfonihappoa.

## Lähteet

## Aiheesta muualla
*Human Metabolome Database (HMDB): Levamisole 
*Kyoto Encyclopedia of Genes and Genomes (KEGG): Levamisole 
*Kyoto Encyclopedia of Genes and Genomes (KEGG): Tetramisole 
*Kyoto Encyclopedia of Genes and Genomes (KEGG): Levamisole hydrochloride
Jiaozuo

**Jiaozuo** (, pinyin: Jiāozuò Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 65 kilometriä maakunnan pääkaupunki Zhengzhousta luoteeseen. Kaupungin väkiluku on 3,54 miljoonaa (2010) ja pinta-ala 4&nbsp;072 neliökilometriä.

Prefektuuri rajoittuu pohjoisessa Jinchengin, idässä Xinxiangin, etelässä Zhengzhoun, lounaassa Luoyangin, sekä lännessä Jiyuanin prefektuuritason kaupunkeihin..

## Hallinnollinen jako
Piirikuntatasolla kaupunki jakautuu 10 osaan:
;Kaupunkipiirit (4)
* 1. Jiefang (解放区)
* 2. Zhongzhan (中站区)
* 3. Macun (马村区)
* 4. Shanyang (山阳区)
;Piirikuntatason kaupungit (2)
* 5. Qinyang (沁阳市)
* 6. Mengzhou (孟州市)
;Piirikunnat (4)
* 7. Xiuwu (修武县)
* 8. Bo’ai (博爱县)
* 9. Wuzhi (武陟县)
* 10. Wenxian (温县)

## Kuvia

## Lähteet

## Aiheesta muualla

* Jiaozuo Travel Guide  (travelchinaguide.com)
* Jiaozuo Overview   (chinatravel.com)
Liinalampi (Ikaalinen)

**Liinalammi**  on Pirkanmaalla Ikaalisissa Iso-Röyhiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Liinalammi on osa Kyrösjärven lähialuetta.

## Maantietoa
Se on 150 metriä pitkä ja 100 metriä leveä. Siihen ei laske ojia ja sen oma laskuoja virtaa luoteeseen, jossa se 900 metrin jälkeen yhtyy Raattaansuonojaan. Tämä laske Kyrösjärveen Penijoenlahdessa. Lammen lähiympäristö on soistuvaa metsää ja länsipuolella on muutamia peltoja. Noin 100 metrin päästä ohi kulkevan seututien 276 varrella on lammen puolella runsaasti kiinteistöjä. Lammelle ei johda teitä eikä sen rannolilla ole rakennuksia.

## Historiaa
Lampi esiintyy isonjaonkartassa vuosilta 1830-1848, jossa sen nimi oli "Liinalammi". Lammella ei tuolloin ollut vielä laskuojaa.

## Lähteet
Kortetlampi

**Kortetlampi**  on Pirkanmaalla Ikaalisissa Luhalahden Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kortetlampi on osa Kyrösjärven lähialuetta.

## Maantietoa
Se on 250 metriä pitkä, 100 metriä leveä ja sen pinta-ala on 2,0 hehtaaria. Lampi sijaitsee peltoaukean sisällä metsäsaarekkeessa kaukana maatiloista. Siihen laskee Hautakorvenlammen laskuoja ja sen oma laskuoja on kilometrin mittainen ja se laskee Kyrösjärven Luhalahteen. Rantaviiva on yli 600 metriä pitkä ja rantaan on rakennettu yksi loma-asunto, jonne johtaa Sipsiön kautta tie seututieltä 276.
## Lähteet
Sahrikas

**Sahrikas**  on Pirkanmaalla Ikaalisissa Iso-Röyhiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sahrikas on osa Kyrösjärven lähialuetta.

## Maantietoa
Se on 250 metriä pitkä, 150 metriä leveä ja sen pinta-ala on 1,9 hehtaaria. Sen rannat ovat metsämaata lukuun ottamatta luoteispäätä, missä ranta alkaa pellonreunasta. Koillisessa sijaitsee Halmelan talon niitty, jota ei enää viljellä. Järveen laskee yksi metsäoja ja toinen pelto-oja läheisiltä pelloilta. Sen oma laskuoja on 400 metriä pitkä ja se laskee Pitkäjärveen. Rantaviiva on 700 metriä pitkä. Kaakkoiskulmassa on 100 metriä pitkä lahti. Rannoille ei ole rakennettu vapaa-ajan asuntoja eikä rantaan johda teitä. Alueen tiloille pääsee Iso-Röyhiöstä tulevalta tieltä, joka haarautuu seututieltä 276.

## Historiaa
Isojaonkartassa vuosilta 1830-1848 järven nimi kirjoitettiin "Saarikaisjärvi". Kartan mukaan järvellä oli suurehko saari eikä järvellä ollut tuolloin laskuojaakaan. Koska järvellä on nykyään laskuoja, on järvellä tehty järvenlasku, joka on maaduttanut saaren.

## Lähteet
International Road Racing Championship

**International Road Racing Championship** (**IRRC**) on katuradoilla ajettava eurooppalainen ratamoottoripyöräilysarja. Siinä kilpaillaan superbike- ja supersport-luokkien pyörillä.

Sarja perustettiin vuonna 2003 nimellä 3 Nations Cup. Perustajina olivat kolme moottoriurheiluseuraa Alankomaista, Belgiasta ja Saksasta, ja sarjaan osallistui kymmenen ajajaa kustakin maasta. Osakilpailuja ajettiin yhteensä kuusi, kaksi kunkin seuran kotiradalla.

Sarja laajeni ja sai nykyisen nimensä vuonna 2010, kun muut radat ja muiden maiden kilpailijat ilmoittivat halukkuudestaan osallistua sarjaan. Vuonna 2011 kilpailtiin ensimmäistä kertaa Tšekissä. Vuonna 2016 IRRC laajeni Suomeen, kun aikoinaan MM-sarjaankin kuulunut Imatranajo teki paluun Imatran katuradalle 30 vuoden tauon jälkeen. __NOTOC__

## Radat

## Mestarit

Vuodesta 2012 alkaen mestaruudesta on kilpailtu superbike- ja supersport-luokissa.

## Lähteet

## Aiheesta muualla
* International Road Racing Championshipin sivusto
Iñaki Urdangarin

**Iñaki Urdangarin y Liebaert** (s. 15. tammikuuta 1968 Zumarraga) on uransa päättänyt käsipallon olympiamitalisti ja Espanjan prinsessa Cristinan entinen aviopuoliso. 

Urdangarin edusti koko käsipallouransa vuosina 1986–2000 FC Barcelonaa. Espanjan käsipallomaajoukkueessa Urdangarin oli voittamassa kahta olympiapronssia, vuosien 1996 ja 2000 kesäolympialaisista. Vuoden 1992 kesäolympialaisissa Barcelonassa Urdangarin sijoittui Espanjan kanssa viidenneksi. Urdangarin on 197 senttimetriä pitkä.

Vuoden 1996 kesäolympialaisissa Urdangarin tapasi vuoden 1988 kesäolympialaisissa kilpapurjehdukseen osallistuneen, silloisen kuninkaan Juan Carlos I:n tyttären prinsessa Cristinan. He menivät naimisiin 1989 lokakuussa. Heillä on neljä lasta: Juan Valentín (s. 1999),
Pablo Nicolás (s. 2000), Miguel (s. 2002) ja Irene (s. 2005). Heidän erostaan ilmoitettiin vuonna 2022. 

Urdangarinin epäiltiin osallistuneen rahanpesuun ja veronkiertoon yhdessä Cristinan kanssa. Tämä tuotti kuningashuoneelle epäsuosiota, ja sen arvioidaan olevan yksi syy siihen, että kuningas Juan Carlos luopui kruunusta kesäkuussa 2014. Vuosina 1997–2015 Urdangarin oli arvonimeltään Palma de Mallorcan herttua; veronkiertosyytösten takia kuningas Felipe VI otti pois herttuan arvonimen kesäkuussa 2015.        
 
Baleaarien maakunnallinen ylioikeus (*La Audiencia Provincial de Baleares*) vapautti prinsessa Cristinan syytteistä helmikuussa 2017. Samassa oikeudenkäynnissä Iñaki Urdangarin tuomittiin veronkierrosta kuudeksi vuodeksi ja kolmeksi kuukaudeksi vankeuteen sekä maksamaan 512 000 euron sakot. Urdangarin ei joutunut vankilaan, mutta hänen täytyi esiintyä oikeuden edessä kerran kuukaudessa asuinpaikkakunnallaan Genevessä Sveitsissä, kun hän odotti korkeimman oikeuden ratkaisua valitukseen.
 
Korkein oikeus tuomitsi 12. kesäkuuta 2018 Urdangarinin viideksi vuodeksi ja 10 kuukaudeksi vankeuteen kavalluksesta, välttelystä, hallintoviranomaisten huijaamisesta, kahdesta verorikoksesta ja vaikutusvallan kaupasta. Lisäksi hänet tuomittiin 512 553 euron sakkoihin. Hän istuu rangaistustaan Brievan vankilassa Ávilassa. 

## Lapset

* Juan Valentín Urdangarin y Borbón (s. 1999)
* Pablo Nicolás Sebastián Urdangarin y Borbón (s. 2000)
* Miguel Urdangarin y Borbón (s. 2002)
* Irene Urdangarin y Borbón (s. 2005)       

## Lähteet
Veikko Pirilä (professori)

**Veikko Paavo Pirilä** (25. toukokuuta 1915 Helsinki – 2. marraskuuta 1998 Tuusula) oli suomalainen lääkäri ja professori. Hän oli merkittävä ihotautiallergioiden tutkija ja allergiatestien kehittäjä.

Pirilän vanhemmat olivat iho- ja sukupuolitautiopin professori, lääketieteen tohtori Paavo Pirilä ja Anni Siviä Ikonen, ja puoliso vuodesta 1944 Hilkka Louna Tuulikki Puranen. Pirilä tuli ylioppilaaksi Helsingin suomalaisesta yhteiskoulusta 1933 ja valmistui lääketieteen lisensiaatiksi 1934. Tohtoriksi hän väitteli 1947, jolloin hän sai myös iho- ja sukupuolitautien erikoislääkärin pätevyyden. Työlääketieteen erikoislääkärin pätevyyden Pirilä sai 1954.

Pirilä toimi muun muassa Helsingin yleisen sairaalan ja Työterveyslaitoksen palveluksessa. Helsingin yliopiston iho- ja sukupuolitautien dosentti hän oli vuodesta 1949 vuoteen 1958. Pirilä oli 1958–1981 Helsingin yliopiston iho- ja sukupuolitautien henkilökohtainen ylimääräinen professori. Hänen tutkimusalaansa olivat ammatti-ihotaudit sekä elimistön herkistyminen ihon kanssa kosketuksiin tuleville kemikaaleille. Työterveyslaitoksessa Pirilä toimi aina vuodesta 1947 vuoteen 1972 asti; Allergiasairaalan ihotautiosaston ylilääkäri hän oli 1970–1980.

Pirilä kehitti Finn Chamber -testimenetelmän kosketusallergioiden tutkimuksia varten ja perusti Epitest-nimisen yhtiön sen kaupalliseksi hyödyntämiseksi. Yrittäjän työtä hän jatkoi vielä eläkkeellä ollessaan ja sai yritystoiminnastaan muun muassa Keksintösäätiön palkinnon.

Veikko Pirilän poika Pekka Pirilä oli Teknillisen korkeakoulun energiatalouden professori.

## Lähteet

## Aiheesta muualla
* ''Kuka kukin on 1978'', s. 738. Runeberg.org.